Bestyrelsesmøde den 23. januar 1920 kl. 17.30 hos Annalisa.

Tilstede: Marianne, Annalisa, Birgit, Susanne, Signe og Karin. Afbud fra Birgitte.

Dagsorden

1.Godkendelse af referat fra den 9. oktober 2019

2. Økonomi

3. Kommende arrangementer/koncerter

4. Evaluering af arrangementer/koncerter

5. Nyt fra Signe

6. Nyt fra GFU

7. Nyt fra Kor72

8. Hjemmesiden

9. Årshjulet

10. Diverse

11.Eventuelt

12.Næste mødedato

Ad 1.Godkendelse af referat fra den 9. oktober 2019:

Rettelse: Koret blev oprettet 1. oktober 1989.

Referatet godkendes herefter.

Ad 2. Økonomi:

Regnskabsstatus: Saldo d.d. er kr. 70.792,21, heraf er kr.15950,00 fra donationen.

Overskud i 2019 kr. 745,27.

5 medlemmer har ikke betalt rettidigt kontingent, senest 15. januar, og kan derfor ikke stemme til generalforsamlingen.

Regnskab for 2019 klar til revision. Annalisa kontakter Kirsten eller Birthe.

Ad 3. Kommende arrangementer/koncerter:

Generalforsamling

Indkaldelse: Karin sendte den rettidigt ud 20. januar.

Vedtægtsændring: Datoen for korets stiftelse er rettet til den korrekte dato: 1. oktober 1989.

Bestyrelsen vil foreslå en kontingentstigning til kr. 1200,00 pr. halve år til dækning af vore øgede udgifter til dirigent og pianist. Der vil være yderligere varsel om stigning til næste generalforsamling. Hvis nogle medlemmer får problemer med at indbetale beløbet på en gang kan Annalisa kontaktes vedrørende betaling i mindre rater.

Mezzoerne overtager festudvalgs arbejdet.

Kortræf: 1. marts.

Vi deltager, da det er vigtigt med koncerttræning inden jubilæumskoncerten. Det er et andet koncept end sidste år. Det er Vallensbækkoret der arrangerer.

Stafet for livet:

24 timers stafet Vi er inviteret til at give en koncert den 16. eller 17. maj på udendørsscene i Solvangsparken. Vi skal søge om kr. 5000,00 til dækning af udgifter til dirigent og pianist. Birgit taler med arrangørerne (Biografen) taler også med dem om det præcise tidspunkt og længde af koncerten.

Tivoli:

Ingen koncert i Tivoli i 2020, da Tivoli ikke kan finde plads til en weekend med korsang.

*Karin kontakter KOR 72 for at høre om hvorfor vi ikke har fået direkte besked om det annullerede arrangement,* men har skullet høre om det fra Sangforeningen.

30 - års jubilæum 20. juni:

Økonomi: Tilskud fra Glostrup Kommune på kr.29.407,00. Tilskud fra DOF på kr. 5000,00.

*Signe tager kontakt til musikerne for at aftale nærmere.*

*Birgitte ændrer bookingen i biografen så vi kan komme ind fra kl. 10.*

*Birgitte laver aftale vedrørende lydteknikeren i biografen.*

*Birgitte spørger biografen om de har kormikrofoner osv. Endvidere antal af mikrofoner.*

**Overordnet plan for dagen:**

Musikerne møder ind kl. 10

Koret øver kl. 11-13

Koncert kl. 14-15

Vi skal skaffe rød løber og flag.

Der skal købes velkomstdrink til publikum.

Der skal trykkes program for koncerten også indeholdende korets historie og en fællessang.

Vi starter med to numre i foryeren og går derefter ind på scenen mens publikum kommer på plads i salen.

Eventet skal sættes op på facebook.

Der skal 10 små videoer og lægges ud på facebook.

Reklamebånd på biblioteket.

Artikel i Folkebladet, Albertslundsposten og Vestegnen. Karin sender ind.

Kontakte Lorry.

Kontakte Lokalradioen. Susanne kontakter dem.

Trække korets medlemmer ind til praktiske opgaver – hvem har hvilke kompetencer

Kulturnat:

Kulturnatsmøde 21. januar. Marianne, Birgit og Karin deltog. Der er frist 1. april for indsendelse af ansøgning vedr. tilskud og frist 1. august for indsendelse af program. Temaet for Kulturnat 2020 er Bevægelse. Der blev drøftet om Kultusnatten skulle flyttes i 2021 på grund af det ofte våde vejr i oktober og den store Knæk Cancer indsamling på samme dato. Forslaget der var flertal for blandt de fremmødte, er den sidste lørdag i september. Hvis det bliver aktuelt, må vi flytte korlørdagen. En eventuel flytning skal konfirmeres af kommunalbestyrelsen, og kan tidligst ske i 2021.

Ad 4. Evaluering af arrangementer/koncerter:

Julekoncert:

Fin koncert med dejligt akkompagnement. Vores nok bedste koncert. Næste skal tidspunktet for koncerten måske flyttes til kl. 19.30.

Nytårskur:

Hyggeligt arrangement planlagt af alterne.

Ad 5. Nyt fra Signe:

Det har været tale om faste pladser til øveaftenerne, det tager tid for Signe, vil hellere fokusere på det musikalske. Det vigtigt at kormedlemmerne bytter plads i pausen, da det betyder at Signe kan få hørt alle stemmer.

Problematisk at lave en opstilling til koncerter, hvor alle er tilfredse, det vigtigste er at alle kan se Signe.

Ad 6. Nyt fra GFU:

Marianne bliver tildelt Glostrup Kommunes Lederpris, meget fortjent.

Generalforsamling den 18/2 hvor Birgit og Susanne stiller op igen.

GFU taler om at oprette en Facebook gruppe. Hvor arrangementerne i foreningen kan lægges op.

Ad 7. Nyt fra Kor72:

Ny stævnekalender er sendt ud til kontaktpersonerne. Karin tager dem med til korets medlemmer 3. februar. KODA for julekoncerten er indberettet.

Ad 8. Hjemmesiden:

Foto af koret må lægges ud på hjemmesiden efter de regler vi har lagt ud på hjemmesiden til medlemmerne. Karin *tilføjer følgende tekst på de fremtidige tilmeldingslister:* ”Der vil blive taget billeder, og optaget film under arrangementet til intern og ekstern brug, i forbindelse med PR for koret. Når du tilmelder dig et arrangement, accepterer du at medvirke i portræt- og situationsbilleder. Du vil aldrig blive optaget i krænkende eller udstillede situationer.

Du kan til enhver tid bede om at billeder af dig fjernes, hvis det er teknisk og byrdemæssigt muligt.”

Ad 9. Årshjulet:

Birgitte har søgt lokaler til næste sæson.

Vi skal tage stilling til om vi skal bruge det nye lokaler til øveaftener når det er helt færdigt.

Ad 10. Diverse:

Nyt foto af koret med grønt tilbehør. *Susanne taler med Foto-Jens.*

Nyt kornavn: Intet godt alternativ blandt de fremsendte forslag. Vi afventer.

Fødselsdage: Næste runde fødselsdag er 20. maj

Aktivitetslisten: *Karin reviderer og sender ud til medlemmerne.*

Fast pianist til øveaftnerne: Et kæmpeønske, men vi ser på økonomien, når vi har kontingentforhøjelsen på plads.

Ordensregler: *Karin skriver 2 nye punkter ind og sender det ud til medlemmerne:* Et punkt om parfume til øveaftnerne og et punkt om stoleskift, der skal foregå før kaffepausen, så vi er klar til at synge lige efter pausen.

Opsamling på bestyrelseskursus: Vi er i gang med flere tiltag eks. Birgittes udkast til spørgeskema vedrørende medlemmernes trivsel i koret og Karin har lavet en drejebog til modtagelse af nye medlemmer, det gennemgås og godkendes.

Ad 11.Eventuelt:

Vi skal skrive ind på hjemmesiden at vi mangler alter og mezzoer, lige nu har vi rigtig mange sopraner.

Hvad er opgaverne når man er festudvalg? *Marianne laver en drejebog.*

Ad 12.Næste mødedato:

Hos Marianne den 10. marts kl. 17.30

Hos Birgit den 5. maj kl. 17.30